|  |
| --- |
| **III 5. daļa. Papildinformācijas lapa par valsts atbalstu platjoslas tīkliem** |

*Šī papildinformācijas lapa būtu jāizmanto, lai paziņotu par atbalstu, uz kuru attiecas ES Pamatnostādnes valsts atbalsta noteikumu piemērošanai attiecībā uz platjoslas tīklu ātru izvēršanu*[[1]](#footnote-2) *(“Pamatnostādnes par platjoslas tīkliem”).*

|  |
| --- |
| 1. **Paziņotā atbalsta pasākuma iezīmes** |

* 1. Lūdzu, aprakstiet atbalsta pasākuma mērķi:

Mērķis ir tehnoloģiski neitrālu pieslēgumu[[2]](#footnote-3), kas atbalsta ilgtspējīgu nākamās paaudzes fiksēto, bezvadu un pavadoņu sakaru savienojamību, ierīkošana elektronisko sakaru pakalpojumu pieejamības nodrošināšanai galalietotājiem (“pēdējā jūdze”), lai veicinātu elektronisko sakaru pakalpojumu atbilstību Eiropas Savienības un nacionālajiem stratēģiskajiem savienojamības mērķiem.

* 1. Lūdzu, paskaidrojiet, kā atbalsta pasākums sader ar nacionālo platjoslas tīklu stratēģiju un Savienības mērķiem (tostarp ar stratēģiju “ES 2020” un Digitālo programmu[[3]](#footnote-4)).

Valsts atbalsta pasākums ir atbilstošs savienojamības mērķiem “Paziņojumā par Gigabitu sabiedrību”[[4]](#footnote-5), paziņojumā “Eiropas digitālās nākotnes veidošana”[[5]](#footnote-6), paziņojumā par “digitālo kompasu”[[6]](#footnote-7) un tās priekšlikumā “Lēmums, ar ko izveido politikas programmu 2030. gadam “Digitālās desmitgades ceļš””[[7]](#footnote-8) ((Digitālās desmitgades politikas programma, turpmāk - DDPP), tieši vērsts uz ES stratēģisko mērķu sasniegšanu 2025. gadam un 2030. gadam. Proti, “Paziņojumā par Gigabitu sabiedrību” Eiropas Komisija izvirzīja šādus savienojamības mērķus 2025. gadam: 1) visās Savienības mājsaimniecībās gan laukos, gan pilsētās jābūt pieejamam interneta pieslēgumam ar lejupielādes un augšupielādes ātrumu vismaz 100 Mbit/s, uz kuriem var paļauties maksimumstundas apstākļos un ko var uzlabot līdz 1 Gbit/s ātrumam; 2) sociālekonomiskajiem virzītājspēkiem, piemēram, uzņēmumiem, kas intensīvi izmanto digitālos resursus, skolām, slimnīcām un publiskās pārvaldes iestādēm, vajadzētu būt iespējai izmantot gigabitu savienojamību (lejupielādes un augšupielādes ātrums vismaz 1 Gb/s). Savukārt, Paziņojumā par “digitālo kompasu” paredzēts, līdz 2030. gadam jānodrošina, ka visas Eiropas mājsaimniecības ir pieslēgtas gigabitos mērāmam tīklam un visās apdzīvotās vietās ir 5G pārklājums. DDPP priekšlikumā ir uzsvērts: “Sabiedrības vajadzības pēc augšupielādes un lejupielādes joslas platuma pastāvīgi pieaug. Visām personām, kam šāda jauda ir nepieciešama vai kas tādu vēlas, līdz 2030. gadam ar pienācīgiem nosacījumiem būtu jāsaņem pieeja tīkliem ar gigabitu ātrumu.”

Vienlaikus pasākumu atbalsta arī nacionālie augstāka līmeņa stratēģiskie dokumenti. Atbalsta pasākums tieši vērsts uz Latvijas ilgtspējīgas attīstības stratēģijā līdz 2030. gadam (ilgtermiņa plānošanas dokuments) minēto prioritāti par datu pārraides tīklu pārklājuma nodrošināšanu, kas rada stabilu un nepārtrauktu piekļuvi internetam un citām informācijas sistēmām visā valsts teritorijā, t.sk. īpaši ātras darbības platjoslas tīklu izveidi, nodrošinot, ka jebkurai mājsaimniecībai ir jābūt pieejamam augstas kvalitātes interneta pieslēgumam par samērīgu pakalpojuma izmantošanas cenu. Tāpat uzsvērts, ka jānodrošina līdzvērtīga pieeja informācijas un telekomunikāciju pakalpojumiem, t.sk. arī platjoslas internetam, visā valsts teritorijā, primāri attīstot šo pakalpojumu pieejamību lauku teritorijās un attālākos centros ar sliktākām satiksmes iespējām, kā arī Digitālās transformācijas pamatnostādnēs 2021. – 2027. gadam noteiktajiem mērķiem.

Līdz ar to pasākums ir iekļauts Elektronisko sakaru nozares attīstības plānā   
2021. -2027. gadam (vidēja termiņa plānošanas dokuments), kas ietver nacionālo platjoslas tīklu stratēģiju, t.sk. lai nodrošinot 2021. – 2027.gada plānošanas perioda Kopējā fondu regulā[[8]](#footnote-9) noteiktā Politiskā mērķa Nr. 3 “Ciešāk savienota Eiropa, uzlabojot mobilitāti un reģionālo IKT savienotību” ieguldījuma priekšnosacījuma Nr.8 “Valsts vai reģionālais platjoslas plāns” izpildi.

* 1. Lūdzu, norādiet valsts iejaukšanās loģisko pamatu un izskaidrojiet paredzamos ieguvumus no atbalsta pasākuma (piemēram, saimnieciskos un sociālos ieguvumus, lielāku platjoslas pārklājumu un interneta izplatības pakāpi utt.).

Skat. pamatformas 6.2.punktu. Valsts iejaukšanās loģiskais pamats ir fakts, ka tirgus nenodrošina pietiekamu platjoslas pārklājumu teritorijās, kur ir salīdzinoši mazs iedzīvotāju blīvums, proti, tirgus nepilnība pastāv, jo nav pakalpojuma sniedzēja, kurš spēj nodrošināt piekļuvi ļoti augstas veiktspējas tīklam (turpmāk – VHCN).

Sagaidāmie saimnieciskie un sociālie ieguvumi no atbalsta pasākumiem:

Realizējot plānotos valsts atbalsta pasākumus, tiktu radīta platjoslas tīklu infrastruktūra, kura nodrošina VHCN pieejamību gala lietotājiem – sociāli ekonomiskajiem virzītājspēkiem, uzņēmumiem un iedzīvotājiem. Jaunās interaktīvās komunikāciju iespējas (ieskaitot video sarunas) būtu sociāls ieguvums.

Interneta pieejamības uzlabošana noteiktās teritorijās ar valsts atbalsta palīdzību dos iespējas uzņēmumiem piedāvāt jaunus inovatīvus pakalpojumus, tiks veicinātas attālināta darba iespējas, kā arī tiks veicināta teritorijas attīstību, vairāk iedzīvotājiem izvēloties dzīvot šajās teritorijās.

Ātrgaitas tīklu pieejamība dos iespējas iedzīvotājiem izmantot tiešsaistes pakalpojumus un saņemt pakalpojumus no valsts un pašvaldību iestādēm, kā arī mācīties attālināti.

Interneta pieejamības uzlabošana sociālekonomiskajiem virzītājspēkiem palīdzēs nodrošināt iedzīvotājiem labākus pakalpojumus, piemēram, izglītības, veselības kultūras, kā arī veicinās ekonomisko izaugsmi.

Atbalsta pasākumi nodrošinātu arī infrastruktūru mobilo tīklu izveidei teritorijās, kur to pārklājums šobrīd ir nepietiekams. Tas nodrošinātu mobilos sakarus un interneta pieejamību, sniedzot augstāk minētos ieguvumus vismaz ierobežotā apjomā.

Investīciju ieguldījumi nodrošinās atbalstu un nākotnes iespējas turpmākai tehnoloģiju attīstībai:

• tiek samazināti šķēršļi ienākšanai tirgū mazapdzīvotās teritorijās;

• tiek veicināta konkurence, proti, tiek radīta vide, kurā elektronisko sakaru operatori varēs konkurēt savā starpā, izmantojot vienādus vairumtirdzniecības pakalpojumu nosacījumus;

• mazie operatori, kas sniedz pakalpojumus tikai lauku apvidos, varēs konkurēt ar operatoriem, kuriem ir būtiska ietekme elektronisko sakaru tirgū;

• pakalpojumu kvalitātes un stabilitātes uzlabošanās, jo tiks nodrošināta augstāka datu pārraides kvalitāte un stabilitāte, nekā to nodrošina 4G tehnoloģijas;

•Ļoti augstas veikstpējas platjoslas interneta pakalpojumu plašāka izplatība:

- veicinās jaunā multivides satura un e-pakalpojumu attīstību.

- stiprinās Latvijas darbinieku un uzņēmumu konkurētspēju – biznesa attīstību ārpus pilsētām un pilsētām;

- tas var veicināt informācijas un sakaru tehnoloģiju ieguldījumu visu tautsaimniecības nozaru izaugsmē un veicināt inovācijas, vienlaikus veicinot sociālo un teritoriālo kohēziju;

• investīciju ieguldījumi atbalstīs projektus, kas īstenojami saistītajās tautsaimniecības nozarēs, nodrošinot augošajām prasībām un pieprasījumam atbilstošu tīkla infrastruktūru un pakalpojumus informācijas un telekomunikāciju (IKT) jomā.

Investīciju ieguldījumi būs pieejami visiem elektronisko sakaru operatoriem, kuri darbojas Latvijā ar vienādiem nosacījumiem. Līdzfinansējums 15% Eiropas attīstības Reģionālā attīstības fonda projektu gadījumā vai finansējums pievienotās vērtības nodokļa 21% apmērā Atveseļošanās un noturības mehānisma projektu gadījumā plānots no elektronisko sakaru operatoru līdzekļiem.

Valsts atbalsta programmas īstenošanā tiks ņemti vērā publisko konsultāciju rezultāti atbilstoši vadlīniju Eiropas Komisijas paziņojuma projektam “Pamatnostādnes par valsts atbalstu platjoslas tīkliem”. Vēlākā posmā ir atļauti privātie paplašinājumi, ja vien blakusesošajā teritorijā ieinteresētās personas sabiedriskās apspriešanas procesā neiebilst pret šādu paplašināšanu.

* 1. Kādas kategorijas tīklus ar atbalsta pasākumu ir paredzēts atbalstīt?

pamattīklus (jeb maģistrālos tīklus);

atvilces maršrutēšanu (jeb reģionālos vai vidējās jūdzes tīklus);

piekļuves tīklus (jeb pēdējās jūdzes tīklus)[[9]](#footnote-10).

* 1. Kādus tīkla elementus ar atbalsta pasākumu ir paredzēts atbalstīt?[[10]](#footnote-11)

pasīvās infrastruktūras elementus;

aktīvās infrastruktūras aprīkojumu.

* 1. Kāda veida platjoslas tīklus ar atbalsta pasākumu ir paredzēts atbalstīt?

pamata platjoslas tīklus (kas nodrošina lejupielādes ātrumu ne mazāku par 2Mbps);

nākamās paaudzes piekļuves tīklus (“*NGA*”)[[11]](#footnote-12);

īpaši ātrdarbīgas platjoslas tīklus[[12]](#footnote-13).

* 1. Uz kāda veida teritorijām attiecas atbalsta pasākums? Klasificējiet mērķteritorijas, ņemot vērā atbalstītā tīkla segmentu un veidu, un pamatojiet klasifikāciju ar pārbaudāmiem datiem.

Pamata balta  Pamata pelēka  Pamata melna

*NGA* balta  *NGA* pelēka  *NGA* melna

Īpaši ātrdarbīga balta  Īpaši ātrdarbīga pelēka  Īpaši ātrdarbīga melna

Baltoties uz Pētījumu[[13]](#footnote-14) (turpmāk – Pētījums), VHCN ar piekļuves ātrumu vismaz 100 Mbit/s pieejamība ir tikai teritorijās, kurās ir pieeja platjoslas optikai (skat. attēlu 3. pielikumā, ar teritorijām, kurās iespējams valsta atbalsta pasākuma īstenošana). Dati uzrāda, ka identificētās VHCN baltās teritorijas, ko veido visa Latvijas valsts teritorija, izņemot tās teritorijas, kurās ir piekļuve platjoslas optikai, ir 98.4% no visas Latvijas valsts teritorijas, savukārt, šajā teritorijā dzīvo 577 950 iedzīvotāju jeb 30.3%.

* 1. Lūdzu, sniedziet jebkādu citu būtisku informāciju, kas var būt noderīga, lai noskaidrotu atbalsta pasākuma vispārējo kontekstu:

Baltoties uz Pētījuma datiem, investīciju nepietiekamība “pēdējās jūdzes” infrastruktūrai sasniedz līdz 957 milj. EUR. Vienlaikus jāņem vērā, ka Pētījuma laikā netika iegūta informācija par elektronisko sakaru komersantu attīstības plāniem (neviens no elektronisko sakaru komersantiem pētījuma laikā organizētās aptaujas ietvaros neiesniedza šādu informāciju), līdz ar to investīciju nepietiekamības aprēķins ietver arī daļu no privātajām investīcijām. Ņemot to vērā, īpaša uzmanība tiks veltīta sabiedriskās apspriešanas nodrošināšanai.

* 1. Kāda veida ieguldījumu un uzņēmējdarbības modelis tiks izvēlēts[[14]](#footnote-15)?

Kā ieguldījumu modelis izvēlēts privāti pārvaldīta tīkla modelis un attiecīgi kā uzņēmējdarbības modelis - aktīvā slāņa atvērtais modelis. Tie paredz, ka investīcijas infrastruktūrā veic par publiskiem līdzekļiem ar elektroniskā sakara operatora līdzfinansējumu 15%-21% apmērā (Līdzfinansējums 15% Eiropas attīstības Reģionālā attīstības fonda projektu gadījumā vai finansējums pievienotās vērtības nodokļa 21% apmērā Atveseļošanās un noturības mehānisma projektu gadījumā plānots no elektronisko sakaru operatoru līdzekļiem). Ar valsts atbalstu izveidotā infrastruktūra pieder elektronisko sakaru komersantam, bet elektronisko sakaru komersantam ir jānodrošina koplietošana citiem elektronisko sakaru operatoriem uz godīgiem un nediskriminējošiem noteikumiem pēc galalietotāja pieprasījuma.

|  |
| --- |
| 1. **Atbalsta pasākuma process un piešķiršana** |

*Kartēšana, pārklājuma analīze*

* 1. Kāda ir atbalsta darbības joma teritoriālā pārklājuma ziņā?

Atbalsta darbības joma teritoriālā pārklājuma ziņā, balstoties uz Pētījumā minēto informāciju (skat. papildu informāciju 1.7. un 2.2. punktā), VHCN baltās teritorijas, ko veido visa Latvijas valsts teritorija, izņemot tās teritorijas, kurās ir piekļuve platjoslas optikai, ir 98.4% no visas Latvijas valsts teritorijas, savukārt, šajā teritorijā dzīvo 577 950 iedzīvotāju jeb 30.3% (Skat. 3. un 4. pielikumu). Ņemot vērā plānošanas reģiona priekšlikumus, ir identificēti objekti, kuros ir nepieciešams VHCN (skat. 5. pielikumu). Daļa no objektiem projektu atlases nolikuma prasībās tiks noteikti kā obligāti ierīkojami, daļa – kā tādi, par kuriem var saņemt papildu punktus projektu atlases konkursā.

* 1. Lūdzu, sniedziet informāciju (norādot datumu) un iesniedziet rezultātus, kuri izriet no detalizētās kartēšanas un pārklājuma analīzes, kas veiktas, lai skaidri noteiktu mērķteritorijas:

Laikā no 2020. gada 16. jūlija līdz 2020. gada 3. decembrim tika veikta detalizētās kartēšanas un pārklājuma analīze Satiksmes ministrijas pasūtītā Pētījuma ietvaros. Lai gan kopumā sakaru nozares attīstības rādītāji ir vērtējami ļoti labi, tomēr, vērtējot reģionālajā dalījumā, teritorijās ārpus lielākajām pilsētām, ieskaitot tām pieguļošās teritorijās, trūkst “pēdējās jūdzes” infrastruktūras, kas spētu nodrošināt ES un nacionālajiem stratēģiskajiem mērķiem atbilstošus interneta piekļuves pakalpojumus galalietotājiem. Tīklu izbūves dārdzības dēļ elektronisko sakaru komersantiem nav pietiekošas ekonomiskās iniciatīvas izvērst VHCN. Pētījumā konstatēts, ka valsts atbalsta programmas Nr.SA.33324 (2011/N) „Nākamās paaudzes tīkli lauku teritorijās” projekta ietvaros izbūvēto infrastruktūru operatori izmanto, galvenokārt, vietās, kur jau vēsturiski tiem ir bijusi izveidota infrastruktūra “pēdējās jūdzes” risinājumiem.

Balstoties uz Pētījumu, secināms[[15]](#footnote-16), ka:

1. platjoslas fiksētie NGA pakalpojumi ar datu lejupielādes ātrumu vismaz 30 Mbit/s ir pieejami apmēram 9,34% valsts teritoriju, taču tajās dzīvo 84,1% valsts iedzīvotāju (pilsētās un lielākajās apdzīvotajās vietās).
2. VHC tīkli ar augšupielādes un lejupielādes datu pārraides ātrumu vismaz 100 Mbit/s, savukārt, pieejami tikai apmēram 1,6% valsts teritoriju (lielajās pilsētās un apdzīvotajās vietās), taču tajās dzīvo 70,1% iedzīvotāju.
3. tā kā šīs teritorijas, kur VHC tīkla pakalpojumi ir pieejami, ir pilsētas un lielākās apdzīvotās vietas, valstī ir ļoti lielas pilsētu un lauku teritoriju atšķirības platjoslas tīklu pārklājuma ziņā. Šī situācija nav apmierinoša un ir jāuzlabo, lai gan tā ir objektīvi saistīta ar zemu iedzīvotāju vidējo apdzīvotības blīvumu valstī, t.i., vēsturiski lielu iedzīvotāju koncentrāciju Rīgas areālā un reģionālajos centros, kā arī ar aktīvu migrāciju no lauku teritorijām uz šiem centriem vai uz ārvalstīm.
4. mobilo sakaru tīkli ir pieejami apmēram 90% valsts teritorijas un tajās dzīvo apmēram 97,7% iedzīvotāju. Praktisko mobilo sakaru tīkla ātrdarbību var novērtēt, balstoties uz SPRK regulāri veiktajiem mērījumiem. Atbilstoši SPRK 2019.gada mērījumiem[[16]](#footnote-17), pieslēguma ātruma vidējās vērtības 4G datu pārraides tehnoloģijā 2019.gadā Latvijā bija 36,6 Mbit/s lejupielādei un 19,15 Mbit/s augšupielādei. Tādējādi var uzskatīt, ka valstī ir nodrošināts labs mobilās interneta piekļuves pārklājums ar vidējo datu pārraides ātrumu ap 30 Mbit/s. Taču vienlaicīgi lejupielādes ātrums virs 30 Mbit/s ir bijis tikai 64% no mērījumu, kas veikti dažādās vietās valstī. SPRK atzīmē, ka, lai gan kopumā pakalpojuma pieejamība valstī ir laba, tomēr atsevišķos mērījumos novērotas augšupielādes ātruma vērtības, kas ir zemākas pat par 256 Kbit/s, un šādās teritorijās pakalpojuma pieejamība elektroniskajā vidē var būt būtiski traucēta.
5. teritorijās, kurās šobrīd nav pieejams platjoslas pakalpojums ar piekļuves ātrumu vismaz 30 Mbit/s, aizņem 10 106 km2 lielu teritoriju jeb 15,65% no visas Latvijas valsts teritorijas, kur dzīvo 43,3 tūkstoši iedzīvotāju.
6. teritorijās, kurās šobrīd nav pieejami platjoslas piekļuves pakalpojumi ar datu pārraides ātrumu vismaz 100 Mbit/s (VHC tīklu baltās teritorijas) veido visa Latvijas valsts teritorija, izņemot tās teritorijas, kurās ir piekļuve platjoslas optiskajam tīklam, aptver 98,4% no visas Latvijas valsts teritorijas, kur dzīvo 577,95 tūkst. iedzīvotāji jeb 30,3%. Tiklīdz būs iespējams, tā atbalstāmās teritorijas tiks aktualizētas un noteiktas pēc jaunā ģeogrāfiskā apsekojuma, kas veikts atbilstoši BEREC vadlīnijām.
7. analizējot sociālekonomiskos virzītājspēkus – ārstniecības iestādes, izglītības iestādes un kultūras iestādes – ir šādi secinājumi:
   1. 46,3% jeb 25 ārstniecības iestādēm jau šobrīd ir pieejams ātrgaitas interneta pieslēgums. 29 ārstniecības iestādēm piekļuves VHC tīklam šobrīd nav un optiskā pieslēguma izveide būtu viens no risinājumiem (tikai vienā gadījumā tuvākais optiska tīkla piekļuves punkts ir tālāk par 3 km). Kopējais iespējamā optiskā tīkla trases garums no tuvākā pieejamā optiskā pieslēguma punkta līdz ārstniecības iestādēm ir 25,8 km.
   2. ātrgaitas optiskais internets pieejams 457 izglītības iestādēs jeb 50,6%. 445 izglītības iestādēm piekļuves VHC tīklam šobrīd nav un optiskā pieslēguma izveide būtu viens no risinājumiem (103 gadījumos tuvākais optiska tīkla piekļuves punkts ir tālāk par 3 km).

Kopējais iespējamā optiskā tīkla garums no tuvākā pieejamā optiskā piekļuves punkta līdz 342 izglītības iestādēm ir 166,7 km. Atlikušajām 103 izglītības iestādēm kopīgais iespējamā optiskā tīkla garums sastāda 1087,7 km, un tām pētījumā Nr.1 izteikts ieteikums meklēt alternatīvu pieslēguma risinājumu.

* 1. 748 kultūras objektiem, kas veido 42,6%, ir pieejams optiskais interneta pieslēgums. 1006 kultūras objektiem piekļuves VHC tīklam šobrīd nav un optiskā pieslēguma izveide būtu viens no risinājumiem (439 gadījumos tuvākais optiskā tīkla piekļuves punkts ir tālāk par 3 km).

Kopējais iespējamā optiskā tīkla garums no tuvākā pieejamā optiskā piekļuves punkta līdz 657 kultūras objektiem ir 398,3 km. Atlikušajiem 439 kultūras objektiem kopējais iespējamā optiskā tīkla garums ir 4784,3 km un tām būtu jāmeklē alternatīvi pieslēguma risinājumi.

*Sabiedriskā apspriešana*

* 1. Lūdzu, aprakstiet atklātās, pārredzamās sabiedriskās apspriešanas procesu un rezultātus, kas deva iespēju visām ieinteresētajām personām sniegt savus apsvērumus par plānoto atbalsta pasākumu. Lūdzu, norādiet attiecīgās interneta saites, kurās ir publicēta informācija par atbalsta pasākumu:

1) Pētījuma viens no uzdevumiem bija veikt esošās un plānotās platjoslas piekļuves pakalpojumu pieejamības un infrastruktūras kartējumu kartografēšanu. Pētījuma veikšanas laikā, tas ir, 2020. gada 6. novembrī, pētījuma veicējs prezentēja valsts atbalsta intervences modeli Optiskā tīkla uzraudzības komitejai, kas ir atbildīga par līdzšinējās valsts atbalsta programmas Nr.SA.33324 (2011/N) “Nākamās paaudzes tīkli lauku teritorijās” uzraudzību un kurā ir gan elektronisko sakaru nozares pārstāvji, gan plānošanas reģionu pārstāvji, kas izteica savu viedokli.

2) Laikā no 2022. gada \_\_. augusta līdz 2022. gada \_\_. septembrim atbilstoši Komisijas paziņojuma projektam “Pamatnostādnes par valsts atbalstu platjoslas tīkliem” tika nodrošinātas sabiedriskās apspriešanas prasības, t.sk. sabiedriskajā apspriešanā tika aicinātas ieinteresētās personas izteikt komentārus par pasākumu un iesniegt pamatotu informāciju par to tīkliem, kuri atrodas vai kurus ticami plānots ierīkot mērķa teritorijā attiecīgajā laikposmā, publicējot informāciju Satiksmes ministrijas tīmekļa vietnē. Papildus par plānoto sabiedrisko apspriešanu un pasākumu 2022. gada \_\_\_. augustā tika informācija sniegta Satiksmes ministrijas izveidotajā darba grupā valsts atbalsta programmu nosacījumu izstrādei, īstenošanai un uzraudzībai elektronisko sakaru tīklu, tostarp “pēdējās jūdzes” infrastruktūras attīstībai, kuru sastāvā ir arī nozares asociācijas.

*Tiks papildināts ar sabiedriskās apspriešanas rezultātiem.*

3) Papildus nepieciešamības gadījumā sabiedriskā apspriešana tiks veikta ne vēlāk kā vienu gadu pirms projekta uzsākšanas.

*Konkursa atlases procedūra*

* 1. Ja subsidēto tīklu izvērš un/vai ekspluatē trešā persona (operators), lūdzu, apstipriniet, ka tiks organizēta konkursa atlases procedūra atbilstoši ES Publiskā iepirkuma direktīvām[[17]](#footnote-18). Lūdzu, sniedziet visu šajā sakarā būtisko informāciju:

Centrālā finanšu un līgumu aģentūra, kas ir atbalsta sniedzējs, veiks atklātu projektu iesniegumu atlasi atbilstoši Eiropas Reģionālā attīstības fonda vai Atveseļošanās un noturības mehānisma finansējuma saņemšanas nosacījumiem, ievērojot Eiropas Savienības un nacionālās likumdošanas prasības. Tajā varēs pieteikties jebkurš elektronisko sakaru operators, kuram ir tiesības Latvijas teritorija sniegt “pēdējās jūdzes” pakalpojumus. Atklāta projektu iesniegumu atlases kārtībā izvēlētie privātie elektronisko sakaru komersanti izvērtīs un ekpluatēs subsidēto tīklu, kā arī nodrošinās interneta pakalpojumu pieejamību un piekļuvi citiem elektronisko sakaru komersantiem, ņemot vērā 2.12. un 2.13. punktos minētos nosacījumus.

* 1. Lūdzu, sniedziet informāciju par to, kā izvēlēsies ekonomiski visizdevīgāko piedāvājumu (tostarp par atbalsta piešķiršanas kritērijiem un katram izvēlētajam kritērijam piešķirto relatīvo nozīmi), ņemot vērā kvalitatīvos kritērijus (piemēram, pārklājumu, tehnoloģiskās pieejas ilgtspēju vai risinājuma ietekmi uz konkurenci) un cenu:

Projektu iesniegumu atlases nolikumā tiks noteiktas pretendenta kvalifikāciju un tehniskā piedāvājuma atbilstības prasības, tostarp vispārējās tehniskās prasības elektronisko sakaru tīklam, tostarp uz lejupielādes un augšupielādes interneta ātrumu, kā arī prasības minimālajam mājsaimniecību un uzņēmumu skaitam ar piekļuvi VHCN, kā arī mājsaimniecību un uzņēmumu abonentu skaitam VHCN, kā arī iekļautas plānošanas reģionu noteiktās prioritātes, kam obligāti jānodrošina VHCN pakalpojumi, proti, konkrēti lietotāji, piemēram, uzskaitītas noteiktas izglītības iestādes, vai teritorija.

Savukārt, lai izvēlētos ekonomiski visizdevīgāko piedāvājumu, atklātas projektu iesniegumu atlases nolikumos tiks iekļauti šādi kvalitatīvie kritēriji:

1. mājsaimniecību un uzņēmumu skaits ar piekļuvi VHCN, kā arī mājsaimniecību un uzņēmumu abonentu skaits VHCN (40%);
2. ierīkošanas un abonēšanas cena galalietotājam (20%);
3. piedāvātā risinājuma ietekme uz konkurenci (ietverot vairumtirdzniecības līmeņa piekļuves nosacījumus un piekļuves cenas noteikšanu). Vairāk punktu piešķirs tādai tīkla topoloģijai, kas nodrošina pilnīgas un faktiskas atsaistes iespējas un kurai ir labvēlīgāki piekļuves nosacījumi (10%);
4. tīkla veiktspēja, t.sk. attiecībā uz lejupielādes un augšupielādes interneta ātrumu (10%);
5. ņemot vērā plānošanas reģiona priekšlikumus, identificētie prioritārie objekti, kuros ir nepieciešams VHCN (nav noteikti kā obligāti ierīkojamie, bet vēlamie) (10%).
6. klientu apkalpošanas un pakalpojumu sniegšanas līmenis, piemēram, termiņš attiecībā uz bojājumu novēršanu (5%);
7. valsts atbalsta programmas Nr.SA.33324 (2011/N) „Nākamās paaudzes tīkli lauku teritorijās” ietvaros izbūvētās infrastruktūras izmantošana (5%).

tādejādi nodrošinot gan tehnoloģiskās pieejas ilgtspēju, gan konkurētspējīgāko cenu.

Minētie atbalsta piešķiršanas kritēriji ir indikatīvi un tajos var tikt veiktas izmaiņas, ņemot vērā sabiedriskās apspriešanas laikā izteikto viedokli, pašvaldību viedokli un faktiskos rezultātus (piemēram, ja konkurss tiek izbeigts bez rezultāta vai konkursā piedalās tikai viens pretendents u.c.).

* 1. Vai pastāv kādas minimālās servisa prasības, kurām subsidētajam tīklam ir jāatbilst (tādas kā minimālais joslas platums, pakalpojumu nepārtrauktība, minimālais ģeogrāfiskais pārklājums utt.)?

Jā  Nē

* 1. Ja “jā”, lūdzu, raksturojiet tās:

Subsidētā tīkla nepieciešamie pamatnosacījumi tehniskajām prasībām:

• Ilgtspējība (ang. sustainability, future proof) – iespēja operatīvi papildināt infrastruktūras kapacitāti, neveicot ievērojamus ieguldījumus, lai nodrošinātu nākotnes tehnoloģiju attīstības prasības;

• Koplietojamība – izveidotā infrastruktūra ir koplietojama. Tiks nodrošināta piekļuve atbilstoši komercdarbības atbalsta nosacījumiem visiem elektronisko sakaru komersantiem uz vienādiem nosacījumiem.

• Prasība minimālajam augšupielādes un lejupielādes ātrumam vismaz 100 Mbit/s;

• Prasības minimālajam mājsaimniecību un uzņēmumu skaitam ar piekļuvi VHCN, kā arī mājsaimniecību un uzņēmumu abonentu skaitam VHCN.

*Tehnoloģiskā neitralitāte*

* 1. Vai atbalsta pasākums ir tehnoloģiski neitrāls?

Jā  Nē

* 1. Ja atbilde uz jautājumu 2.8. punktā ir “jā”, lūdzu, aprakstiet, kā šis princips tiek nodrošināts:

Atklātas projektu iesniegumu atlasē netiks dota priekšroka kādai konkrētai tehnoloģijai vai tīkla platformai, ne arī izslēdzot kādu no tām. Potenciālie projektu īstenotāji ir tiesīgi piedāvāt nepieciešamo platjoslas pakalpojumu sniegšanu, izmantojot vai kombinējot jebkuras tehnoloģijas, kas tiem šķiet piemērotākās. Dalībvalsts noteiks tikai minimālās prasības attiecībā uz tīkla veiktspēju un sasniedzamo mājsaimniecību un uzņēmumu skaitu, kā arī piedāvājuma kvalitātes kritērijus, kas minēti 2.5. sadaļā.

*Esošās infrastruktūras izmantošana*

* 1. Lūdzu, iesniedziet karti, kurā attiecīgajā valstī vai reģionā ir attēlotas esošās infrastruktūras, tostarp arī jebkādas jaunas infrastruktūras, ko komercoperatori plāno izbūvēt tuvākajā nākotnē, tas ir, triju gadu laikposmā:

Skat. gala ziņojuma “Pētījums Eiropas Savienības fondu 2021. -2027. gada plānošanas perioda ieguldījumu priekšnosacījumu izpildei” (<http://petijumi.mk.gov.lv/sites/default/files/title_file/SM_kartesana_gala_nodevums.pdf>) 6.5. sadaļu.

* 1. Lūdzu, paskaidrojiet, kā tiek nodrošināts, ka tie operatori, kas vēlas piedalīties atlases procedūrā, sniedz visu būtisko informāciju par jebkuru esošo infrastruktūru, kas tiem pieder vai ir viņu kontrolē mērķreģionā:

Pētījuma ietvaros visiem elektronisko sakaru komersantiem tika pieprasīti dati par esošās un tuvāko trīs gadu laikā plānoto infrastruktūru. Skat. 2.3. punktā informāciju par datu aktualizēšanu un sabiedrisko apspriešanu, kas nodrošinās datu validāciju. Ņemot vērā elektronisko sakaru komersantu iesniegtos datus, informācija par esošo infrastruktūru pieejama gala ziņojuma “Pētījums Eiropas Savienības fondu 2021. -2027. gada plānošanas perioda ieguldījumu priekšnosacījumu izpildei” (<http://petijumi.mk.gov.lv/sites/default/files/title_file/SM_kartesana_gala_nodevums.pdf>) 6.5. sadaļā. Savukārt, elektronisko sakaru komersantiem nav plāni jaunas infrastruktūras izbūvē mērķa teritorijās. Skat. 2.3. sadaļu par sabiedrisko apspriešanu, kas nodrošina datu aktualizāciju.

*Vairumtirdzniecības līmeņa piekļuve*

* 1. Lūdzu, paskaidrojiet, kāda veida “vairumtirdzniecības līmeņa piekļuves” saistības tiks piemērotas subsidētajam tīklam (tostarp piekļuve pasīvajai un aktīvajai infrastruktūrai, tiesības izmantot kabeļu kanalizāciju un stabus, tumšo optisko šķiedru un āra sadales skapjus), un cik ilgi piekļuves saistības būs spēkā:

Galvenie pakalpojumi, ko nodrošinās subsidētais tīkls, būs piekļuve pasīvajai un aktīvajai infrastruktūrai ar vienādiem nosacījumiem visiem operatoriem. Tas nodrošinās klienta tiesības izvēlēties pakalpojuma sniedzēju un nodrošinās konkurenci starp elektronisko sakaru komersantiem ar cenu un pakalpojuma kvalitāti. Subsidētā tīklam ir jānodrošina vairumtirdzniecība līdzīgi kā komersantam ar būtisku ietekmi tirgū, ko regulē piekļuves, saistītu iekārtu kopīgas izmantošanas, piekļuves datu plūsmai un atsaistītas piekļuves abonentlīnijām pamatpiedāvājuma noteikumi (turpmāk – Noteikumi), kas nosaka:

1.1. kārtību un termiņus, kādā elektronisko sakaru komersants ar būtisku ietekmi tirgū, kuram Sabiedrisko pakalpojumu regulēšanas komisija ir noteikusi attiecīgu saistību, izstrādā un publicē pamatpiedāvājumu piekļuves, saistītu iekārtu kopīgas izmantošanas, piekļuves datu plūsmai, atsaistītas piekļuves abonentlīnijām (turpmāk – pamatpiedāvājums) un publisko informāciju par uzskaiti, tehniskajiem un tīkla raksturparametriem, cenu un tarifu, piekļuves nodrošināšanas un izmantošanas nosacījumiem;

1.2. prasības attiecībā uz informācijas publiskošanu, pamatpiedāvājumā ietveramo informāciju, nepieciešamo tās detalizācijas līmeni un pamatpiedāvājuma publicēšanu.

Pienākums – brīva piekļuve infrastruktūrai – būs spēkā visu infrastruktūras darbības laiku.

*Vairumtirdzniecības līmeņa piekļuves cenas*

* 1. Lūdzu, paskaidrojiet, kā tiks noteiktas piekļuves etaloncenas:

Vairumtirdzniecības pakalpojuma tarifus noteiks Satiksmes ministrijas Subsidēto elektronisko sakaru tīklu uzraudzības komiteja[[18]](#footnote-19), saskaņojot tos ar Sabiedrisko pakalpojumu regulēšanas komisiju. Tarifi tiks piemēroti visiem elektronisko sakaru operatoriem.

Vairumtirdzniecības tarifi būs balstīti uz izmaksām (izmaksas, kuras segs no publiskā finansējuma, netiks ņemtas vērā), savukārt, būvniecības un uzturēšanas izmaksas noteiks izmaksu uzskaites metodika.

Pēc tarifu aprēķināšanas, kuru pamatā ir izmaksas, tie tiks vērtēti, ņemot vērā:

1) vidējo publicēto vairumcenu citā attiecīgās dalībvalsts vai Savienības salīdzināmā zonā, kurā konkurence ir aktīvāka, vai,

2) ja tādas publicētas cenas nav, tad regulētās cenas, kuras Sabiedrisko pakalpojumu regulēšanas komisija jau ir noteikusi vai apstiprinājusi attiecīgajiem tirgiem un pakalpojumiem, vai,

3) ja tādas publicētas vai regulētas cenas nav, tad cenu orientācija vai metodika, kas noteikta saskaņā ar nozares tiesisko regulējumu.

Ņemot vērā salīdzinošās novērtēšanas rezultātus, Satiksmes ministrijas Subsidēto elektronisko sakaru tīklu uzraudzības komiteja veiks konsultācijas ar Sabiedrisko pakalpojumu regulēšanas komisiju. Subsidēto elektronisko sakaru tīklu uzraudzības komiteja nodrošina, ka vairumtirdzniecības piekļuves cenas subsidētā tīklā ir pamatotas.

Lai nodrošinātu noteiktā tarifa atbilstību izmaksām, tiks nodrošināta tarifa regulāra pārskatīšana vismaz reizi trīs gados. Pēc tarifa pārskatīšanas, nosakot plānotās izmaksas, ņem vērā iepriekšējā gada faktiskās izmaksas.

Pēc Sabiedrisko pakalpojumu regulēšanas komisijas atzinumu saņemšanas Subsidēto elektronisko sakaru tīklu uzraudzības komiteja noteiks vairumtirdzniecības pakalpojuma tarifus.

Šādam vairumtirdzniecības tarifu noteikšanas modelim ir jānodrošina platjoslas pakalpojumu maksimāla izplatība un jārada operatoriem iespējas piedāvāt mazumtirdzniecības pakalpojumus par cenām, kas ir salīdzināmas ar vidējām cenām pilsētās vai citās teritorijās, kas negūst labumu no valsts atbalsta. Lai to nodrošinātu, tiks veikta pastāvīga vairumtirdzniecības cenu ietekmes novērtējums uz mazumtirdzniecības cenām.

Iepriekš minētā vairumtirdzniecības tarifu politika nodrošinās efektīvu konkurenci mazumtirdzniecības līmenī, nodrošinot konkurētspējīgu un pieejamu pakalpojumu sniegšanu tiešajiem lietotājiem.

Neatkarīgi no pieņemtajiem lēmumiem Subsidēto elektronisko sakaru tīklu uzraudzības komitejā Sabiedrisko pakalpojumu regulēšanas komisijai ir tiesības:

- noteikt pienākumus starpsavienojumu un piekļuves jomā;

- nosaka elektronisko sakaru komersantu ar būtisku ietekmi tirgū un tam piemērojamās speciālās prasības;

- noteikt speciālās prasības vairumtirdzniecības tirgos piekļuves un starpsavienojuma jomā (piekļuves saistība, piekļuves pienākums fiziskai infrastruktūrai, vienlīdzīgas attieksmes pienākums, caurredzamības saistība, tarifu regulēšanas un izmaksu attiecināšanas saistība un atsevišķas uzskaites pienākums un mazumtirdzniecības tirgū – tarifu regulēšanas un izmaksu attiecināšanas saistība).

*Atgūšanas un uzraudzības mehānisms*

* 1. Vai atbalsta pasākumam tiks piemērots atgūšanas mehānisms?

Jā  Nē

* 1. Ja atbilde uz jautājumu 2.14. punktā ir “jā”, lūdzu, aprakstiet šo mehānismu, tā iezīmes un darbības ilgumu:

Pēc ikgadējo atskaišu izvērtēšanas Subsidēto elektronisko sakaru tīklu uzraudzības komitejā, tā pieņem lēmumu par summu atgūšanu, kas pārsniedz pamatotu peļņu, proti, kapitāla atdeves līmeni, kas būtu nepieciešams tipiskam uzņēmumam (10%), ņemot vērā platjoslas nozarei raksturīgo riska līmeni un sniegto pakalpojumu veidu, un stimula summu (3%) – kopā 13%. Peļņu, kas pārsniegs 13% slieksni, tiks sadalīta starp atbalsta saņēmēju un dalībvalsti, vadoties no atbalsta intensitātes, kas izrietēs no konkursa procedūras rezultātiem. Atgūšanas mehānismu nepiemēro, ja Centrālās finanšu un līgumu aģentūras un elektronisko sakaru komersantu noslēgtā līguma summa nepārsniedz 5 miljonus EUR.

* 1. Lūdzu, paskaidrojiet, kā tiks organizēta atbalsta pasākuma uzraudzība:

– kura valsts iestāde uzņemsies uzraudzību?

– kādi pasākuma aspekti tiks pakļauti uzraudzībai?

– kādi darbības kritēriji tiks analizēti?

– kāds būs uzraudzības grafiks?

Lai nodrošinātu Ministru kabineta 2021. gada 7. septembra noteikumu Nr.621 “Eiropas Savienības Atveseļošanas un noturības mehānisma plāna īstenošanas un uzraudzības kārtība” 8. punktā noteiktās prasības, tostarp attiecībā uz investīciju īstenošanu (tai skaitā to uzraudzību un risku pārvaldību) un iekšējās kontroles sistēmas izstrādi, īstenošanu, uzraudzību (tai skaitā iekšējo auditu) un pilnveidi, nozares ministrija ir izstrādājusi 2021. gada 28. decembra iekšējos noteikumus Nr.01-02/38 “Kārtība, kādā Satiksmes ministrija nodrošina Atveseļošanas un noturības mehānisma plāna reformu 2.4.1.r. “Platjoslas infrastruktūras attīstība” un investīciju vadības un iekšējās kontroles sistēmas īstenošanu un uzraudzību” (skat. pielikumā). Kārtības galvenais uzdevums ir izveidot iekšējo kontroles sistēmu, nodrošināt projekta uzraudzību, datu ticamības, izsekojamības, pamatotības un piekļuves nodrošināšanu auditoriem, tostarp komercdarbības atbalsta nosacījumu ievērošanas nodrošināšanu, uzraudzību un risku pārvaldību. Līdzīga kārtība tiks izstrādāta arī attiecībā uz Eiropas Reģionālā attīstības fonda investīciju uzraudzību. Satiksmes ministrijas Subsidēto elektronisko sakaru tīklu uzraudzības komiteja būs atbildīga par:

• tarifu noteikšanu atvērtai piekļuvei;

• brīvas piekļuves nosacījumu noteikšanu;

• uzraudzīt, lai laikus tiktu veikta infrastruktūras kartēšana un operatoru interešu ievērošana.

Satiksmes ministrijas Subsidēto elektronisko sakaru tīklu uzraudzības komiteja pirms tarifu noteikšanas brīvai piekļuvei un atklātas piekļuves nosacījumiem veiks konsultācijas ar Sabiedrisko pakalpojumu regulēšanas komisiju (detalizētu informāciju skatīt 2.13.).

Satiksmes ministrija Subsidēto elektronisko sakaru tīklu uzraudzības komitejā ir iekļauti pārstāvji no Vides aizsardzības un reģionālās attīstības ministrijas, Finanšu ministrijas, Latvijas Pašvaldību savienības, Patērētāju tiesību aizsardzības centra, Latvijas Darba devēju konfederācijas, Latvijas Tirdzniecības un rūpniecības kameras, Latvijas Plānošanas reģioniem un nozaru asociācijām.

Satiksmes ministrijas Subsidēto elektronisko sakaru tīklu uzraudzības komiteja pārskatīs tarifus un nosacījumus brīvai piekļuvei vismaz reizi trīs gados, saskaņojot tos ar Sabiedrisko pakalpojumu regulēšanas komisiju, kā arī ņemot vērā trešo personu komentārus vai priekšlikumus.

Projekta īstenotājam būs pienākums nodrošināt regulārus gada pārskatus:

1) ikgadējas atskaites un auditu par projekta īstenošanu, tai skaitā informāciju par īstenošanas gaitu, tīkla lietotājiem, cenu noteikšanu, turpmāko plānošanu un finanšu rezultātiem. Gada pārskatu publicēs Satiksmes ministrijas tīmekļa vietnē, un tas būs pieejams ikvienam interesentam;

2) gada pārskatu saskaņā ar Gada pārskatu likumu, kurā iekļautas tiesību normas, kas izriet no Padomes 1978. gada 25. jūlija Ceturtās direktīvas 78/660/EEK, kas pamatojas uz Līguma 54. panta 3. punkta g) apakšpunktu par noteiktu veidu sabiedrību gada pārskatiem, un Padomes 1983. gada 13. jūnija Septītās direktīvas 83/349/EEK, kas pamatojas uz Līguma par konsolidētajiem pārskatiem 54. panta 3. punkta g) apakšpunktu;

3) informācija par atbalstu tiks atspoguļota Satiksmes ministrijas publiskajā ziņojumā. Publiskais ziņojums ir publicēts Satiksmes ministrijas tīmekļa vietnē un pieejams ikvienam interesentam;

4) saskaņā ar vienošanos par projekta īstenošanu īstenotājs sniedz Centrālajai finanšu un līgumu aģentūrai detalizētu informāciju par projekta īstenošanas progresu, tostarp noteikto rādītāju progresu, to pamatojošo dokumentāciju, risku novēršanas pasākumu plāna izpildi u.c.

*Valsts regulatīvā iestāde*

* 1. Lūdzu, aprakstiet valsts regulatīvās iestādes nozīmi, jo īpaši attiecībā uz mērķteritoriju noteikšanu, vairumtirdzniecības līmeņa piekļuves cenu, tostarp etaloncenas noteikšanu, strīdu risināšanu utt:

Sabiedrisko pakalpojumu regulēšanas komisijas iesaiste plānota uz vairumtirdzniecības līmeņa piekļuves cenu noteikšanu (skat. 2.13. un 2.16. sadaļas). Ja nākotnē būs strīdi, Satiksmes ministrijas gala lēmums tiks pamatots ar tostarp Sabiedrisko pakalpojumu regulēšanas komisijas viedokli, piemērot pieeju līdzīgos gadījumos, ja attiecināms.

Sabiedrisko pakalpojumu regulēšanas komisija atbilstoši Elektronisko sakaru likumprojektā noteiktajai kompetencei patstāvīgi pieņem lēmumus un izdod administratīvos aktus, kas ir saistoši konkrētiem elektronisko sakaru komersantiem un galalietotājiem. Pildot savas funkcijas, pieņemot lēmumu vai izdodot administratīvo aktu, Sabiedrisko pakalpojumu regulēšanas komisija ņem vērā Eiropas Komisijas ieteikumus, vadlīnijas, pamatnostādnes un Eiropas Elektronisko sakaru regulatoru iestādei pieņemtās pamatnostādnes, atzinumus, ieteikumus, kopējās nostājas, paraugpraksi un metodoloģiju attiecīgajā jautājumā.

Kā būtiskākās funkcijas saistībā ar valsts atbalstu ir veikt komersantu uzraudzību, veicināt konkurences attīstību, veicināt galalietotāju tiesību aizsardzību savas kompetences ietvaros, nodrošināt efektīvu ierobežoto resursu pārvaldību elektronisko sakaru nozarē, nosakot numerācijas un radiofrekvenču resursu piešķiršanas, anulēšanas, tālāknodošanas un kopējas izmantošanas nosacījumus un kārtību. Papildus tas veic tirgus definēšanu un analīzi, nosaka komersantus ar būtisku ietekmei tirgū un pieņem saistošus lēmumus par īpašajām prasībām un saistībām komersantiem ar būtisku ietekmi tirgū.

Līdz ar to jāsecina, ka Latvijā valsts regulatīvās iestādes funkcijas elektronisko sakaru nozarē īsteno Sabiedrisko pakalpojumu regulēšanas komisija, savukārt Konkurences padomes loma ir neatkarīga, nodrošinot uzdevumu veikšanu saistībā ar uzraudzību, kā tiek ievērots tirgus dalībnieku dominējošā stāvokļa ļaunprātīgas izmantošanas un vienošanās aizliegums, kas noteikts Konkurences likumā un Līgumā par Eiropas Savienības darbību, kā arī ierobežot tirgus koncentrāciju, pieņemot lēmumus par tirgus dalībnieku apvienošanos.

* 1. Lūdzu, dariet zināmu valsts regulatīvās iestādes nostāju attiecībā uz piedāvāto atbalstu un, ja tas ir pieejams, valsts konkurences iestādes atzinumu:

Konkurences padomes atzinums nav lūgts, ņemot vērā, ka likumā noteiktie uzdevumi neparedz šāda vērtējuma sniegšanu.

|  |
| --- |
| 1. **Saderības kritēriji** |

Lūdzu, paskaidrojiet, kā paziņotais atbalsta pasākums atbilst nosacījumiem, kas norādīti Pamatnostādņu par platjoslas tīkliem 2.5. iedaļā.

Latvija ir izvērtējusi atbalsta saderību ar LESD 107. panta 3. punkta c) apakšpunktu, kā arī, ņemot vērā Kopienas pamatnostādnes valsts atbalsta noteikumu piemērošanai attiecībā uz platjoslas tīklu ātru izvēršanu[[19]](#footnote-20), kurās iekļauts LESD 107. panta 3. punkta c) apakšpunkta detalizēts skaidrojums attiecībā uz šo darbību, kā arī ņemusi vērā 2021. gada Komisijas paziņojuma projektu “Pamatnostādnes par valsts atbalstu platjoslas tīkliem” un secina, ka tiek izpildīti saderības kritēriji, pamatojoties uz zemāk sniegto informāciju.

*Vispārējas nozīmes mērķis*

1. Vai atbalsta pasākuma mērķis ir sasniegt skaidri definētus vispārējas nozīmes mērķus?

Jā  Nē

1. Ja atbilde a) apakšpunktā ir “jā”, lūdzu, sniedziet aprakstu par vispārējas nozīmes mērķiem, kuri sasniedzami ar atbalsta pasākuma palīdzību:

Atbalsta pasākums ir atbilstošs un veicina gan Eiropas Savienības, gan nacionāla līmeņa stratēģisko mērķu sasniegšanu (skat. 1.2. sadaļu).

*Tirgus nepilnība*

1. Vai atbalsta pasākums skar tirgus nepilnību vai būtisku nevienlīdzību, kas kavē platjoslas tīklu pakalpojumu pieejamību?

Jā  Nē

1. Ja atbilde c) apakšpunktā ir “jā”, lūdzu, aprakstiet šo tirgus nepilnību un sniedziet vispārīgu pārskatu par platjoslas tīklu tirgu attiecīgajā valstī vai reģionā un par atbalsta pasākuma mērķteritorijām.

Šajā pārskatā būtu jāietver informācija par platjoslas tīkla pārklājuma esošo līmeni, interneta izplatības pakāpi (pieslēgto mājsaimniecību un uzņēmumu skaitu), pakalpojumu pieejamības sadalījumu pa tehnoloģijām, galvenajām tendencēm (valsts vai reģionālajā) platjoslas tīklu tirgū, pilsētu/lauku atšķirības platjoslas tīklu pārklājuma ziņā, mazumtirdzniecības cenu salīdzinājumu ar cenām, kas tiek pieprasītas par tiem pašiem pakalpojumiem, kuri tiek sniegti valsts konkurētspējīgākās, bet citādi salīdzināmās teritorijās vai reģionos, pieejamajiem tehnoloģiskajiem risinājumiem platjoslas tīklu attīstībai un savienojamības pakalpojumu sniegšanai, konkurences situāciju elektroniskās komunikācijas tirgos (tirgu struktūru un dinamiku), pārskatu par valsts tiesisko regulējumu un par esošajām regulatīvajām saistībām attiecībā uz elektronisko komunikāciju operatoriem:

Atbilstoši Pētījuma datiem, platjoslas fiksētie VHCN pakalpojumi ar datu lejupielādes ātrumu vismaz 30 Mbit/s ir pieejami apmēram 9.34% valsts teritoriju, taču tajās dzīvo 84.1% valsts iedzīvotāju.

VHCN tīkli ar simetrisku ātrumu vismaz 100Mit/s, savukārt, pieejami tikai apmēram 1.6% valsts teritoriju (lielajās pilsētās un apdzīvotajās vietās), taču tajās dzīvo 70.1% iedzīvotāju.

Tā kā šīs relatīvi nelielās teritorijas, kur VHCN pakalpojumi ir pieejami, ir pilsētas un lielās apdzīvotās vietas, valstī ir ļoti lielas pilsētu un lauku atšķirības platjoslas tīklu pārklājuma ziņā. Šī situācija nav apmierinoša un ir jāuzlabo, lai gan tā ir objektīvi saistīta ar zemu iedzīvotāju vidējo blīvumu valstī, vēsturiski lielu iedzīvotāju koncentrāciju Rīgas areālā un reģionālajos centros, kā arī ar aktīvu migrāciju no lauku teritorijām uz šiem centriem vai uz ārvalstīm.

Lai novērstu tirgus nepilnību, kas saistīta ar zemu iedzīvotāju blīvumu lielā daļā valsts teritorijas, kas nepieļauj pietiekami ātru VHCN platjoslas tīklu izvēršanas investīciju atmaksāšanos, nepieciešams valsts atbalsts šādu platjoslas tīklu izvēršanai teritorijās, kur tie nav pieejami.

Pētījuma dati un veiktā analīze rāda, ka mobilie tīkli ir pieejami apmēram 90% valsts teritoriju un tajās dzīvo apmēram 97.7% valsts iedzīvotāju. Praktisko mobilā tīkla ātrdarbību var novērtēt, balstoties uz Sabiedriskās pakalpojumu regulēšanas komisijas regulāri veiktajiem mērījumiem. Atbilstoši Sabiedriskās pakalpojumu regulēšanas komisijas 2019. gada mērījumiem[[20]](#footnote-21), pieslēguma ātruma vidējās vērtības 95% mērījumu 4G datu pārraides tehnoloģijā 2019.gadā Latvijā bija 36.6 Mbit/s lejupielādei un 19.15 Mbit/s augšupielādei. Tādējādi var uzskatīt, ka valstī ir nodrošināts labs mobilā interneta pārklājums ar vidējo ātrumu ap 30 Mbit/s. Taču vienlaicīgi jānorāda, ka lejupielādes ātrums virs 30 Mbit/s ir bijis tikai 64% no mērījumu, kas veikti dažādās vietās valstī. Sabiedriskās pakalpojumu regulēšanas komisijas atzīmē, ka, lai gan kopumā pakalpojuma pieejamība valstī ir laba, tomēr atsevišķos mērījumos novērotas augšupielādes ātruma vērtības, kas ir zemākas pat par 256 Kbit/s, un šādās teritorijās pakalpojuma pieejamība var būt būtiski traucēta.

Lai novērstu tirgus nepilnību, kas saistīta ar iedzīvotāju neesamību vai ļoti zemu to blīvumu nelielā daļā valsts teritorijas, kur mobilie operatori nav ieinteresēti piedāvāt savus pakalpojumus, nepieciešams valsts atbalsts pamata vai VHCN platjoslas tīklu izvēršanai šajās teritorijās, tā nodrošinot mobilā tīkla pārklājumu visā valsts teritorijā.

Platjoslas pakalpojumu pieejamības sadalījums pa tehnoloģijām

Fiksēto platjoslas pakalpojumu jomā Latvijā ir liels VHCN pieslēgumu īpatsvars - 80% pieslēgumu nodrošina ātrumus virs 30Mbit/s un 70% ir optiskie VHCN pieslēgumi, kas nodrošina simetriskus lejupielādes un augšupielādes ātrumus virs 100 Mbit/s. VHCN tīklos, kas nodrošina pakalpojumus ar ātrumiem starp 30 un 100 Mbit/s, šobrīd tiek izmantotas dažādas vadu (telefona kabeļi (DSL, VDSL), koaksiālie kabeļi (DOCSIS), Ethernet tīkli) un radio tehnoloģijas, kas pakāpeniski tiek aizvietotas ar optiku, tā pārejot uz VHCN.

Mobilie platjoslas pakalpojumi praktiski visur valstī tiek nodrošināti, izmantojot 4G tehnoloģijas.

Galvenās tendences platjoslas tīklu tirgū

Galvenā tendence fiksētās platjoslas tirgū ir VHCN optisko tīklu, kas nodrošina simetriskus ātrumus no 100 Mbit/s līdz pat 1 Gbit/s (atkarībā no klienta vajadzībām) pieejamības palielināšanās.

Vērojama operatoru investīciju nepietiekamība VHCN tīklu izvēršanai, lai sasniegtu ES gigabitu savienojamības mērķus, jo biezi apdzīvotajās teritorijās šie tīkli ir izvērsti un turpmākās investīcijas jāveic teritorijās, kur nav sagaidāma ātra to atmaksāšanās. Tam būtu nepieciešams valsts atbalsts.

Attiecībā uz mobilās platjoslas tirgu var atzīmēt, ka praktiski pilnībā ir notikusi pāreja uz 4G tīkliem (tikai 10 no visu 3 mobilo operatoru apmērām 3000 bāzes stacijām nenodrošina 4G). Tādējādi apmēram 90% valsts teritorijas ir pieejams 4G mobilais tīkls ar teorētisko lejupielādes ātrumu līdz 100 Mbit/s (bāzes staciju tiešā tuvumā, ja bāzes staciju izmanto neliels abonentu skaits). Kā jau minēts, lejupielādes ātrums virs 30 Mbit/s ir bijis tikai 64% mērījumu dažādās valsts daļās dažādos laikos.

Platjoslas pakalpojumu mazumtirdzniecības cenas

Tā kā visi 3 valsts mobilo sakaru operatori savus pakalpojumus piedāvā visā valstī, to cenas visur ir vienādas. Operatoru konkurence nodrošina gala lietotājiem pieejamas cenas, kas sākas no apmēram 10 EUR mēnesī un iekļauj interneta pieeju ar vidējo ātrumu ap 30 Mbit/s.

Arī fiksēto platjoslas pakalpojumu mazumtirdzniecības cenas dažādās vietās valstī, kur šādi pakalpojumi ir pieejami, ir ļoti tuvas, jo lielākais pakalpojumu sniedzējs SIA “Tet” piedāvā savus pakalpojumus par vienādām cenām visā valstī, un pārējiem tirgus spēlētājiem ir jākonkurē ar līdzīgām cenām. Šīs cenas sākas no apmēram 15 EUR mēnesī par pakalpojumu ar simetrisku 100 Mbit/s ātrumu. Te jāņem vērā, ka fiksētie platjoslas pakalpojumi ar ātrumu virs 100 Mbit/s reāli ir pieejami tikai pilsētās un lielākās apdzīvotās vietās.

Taču jaunu optisko tīklu pieslēgumu ierīkošana mazās apdzīvotās vietās individuāliem klientiem tālu no vidējās jūdzes tīklu pieslēguma punktiem prasa lielas investīcijas. Lai tās veiktu, pakalpojumu sniedzēji bieži prasa klientu līdzdalību, tāpēc efektīvās VHCN platjoslas pakalpojumu izmaksas mazstāvu apbūves teritorijās un mazās apdzīvotās vietās var būt augstas un bieži nepieejamas.

Kopumā var teikt, ka tirgus nepilnība valstī nav saistīta ar dažādām platjoslas pakalpojumu mazumtirdzniecības cenām teritorijās ar dažādu konkurētspēju, bet gan ar pieejamajiem tehnoloģiskajiem risinājumiem un infrastruktūru platjoslas tīklu attīstībai un savienojamības pakalpojumu sniegšanai.

Vērojama operatoru investīciju nepietiekamība, lai varētu turpināt nodrošināt VHCN tīklus aizvien plašākai iedzīvotāju daļai arī mazāk apdzīvotās teritorijās par tādām pašām cenām kā blīvāk apdzīvotās teritorijās. Tam būtu nepieciešams valsts atbalsts.

Pieejamie tehnoloģiskie risinājumi platjoslas tīklu attīstībai

Par nozīmīgu nākotnes tehnoloģisko risinājumu platjoslas VHCN tīklu attīstībai un savienojamības pakalpojumu sniegšanai valstī būtu jāuzskata optisko tīklu izvēršana, kas nodrošina simetriskus ātrumus, sākot no 100 Mbit/s, ar iespēju tos uzlabot līdz 1 Gbit/s.

Tuvākā nākotnē par vēl vienu VHCN tīklu tehnoloģisko risinājumu varēs uzskatīt 5G mobilo tīklu izbūvi. Taču garantētā ātruma nodrošināšana mobilajos tīklos, arī 5G tīklos, kur tīkla šūnas ietvaros lietotāji izmanto vienu un to pašu frekvenču diapazonu, prasīs ļoti daudzu bāzes staciju blīvu izvietošanu.

Tā kā mobilie tīkli valstī pārklāj apmēram 90% teritorijas, šo pārklājumu nepieciešams uzlabot. Šim nolūkam atbilstošs tehnoloģiskais risinājums ir 4G tīklu (vai 5G tīklu zemajā frekvenču diapazonā) izvēršana, lai nodrošinātu mobilo platjoslas pakalpojumu pieejamību visā valstī.

Veicot platjoslas pakalpojumu pieejamības uzlabošanu valstī, būtiski ir izmantot “vidējās jūdzes” tīklu un pieslēguma punktus, kas ir izbūvēti projekta "Nākamās paaudzes elektronisko sakaru tīkla attīstība lauku reģionos" un projekta "Elektroniskās sakaru infrastruktūras pieejamības uzlabošana lauku teritorijās" ietvaros.

Lai novērstu tirgus nepilnības (investīciju trūkums “pēdējās jūdzes” izbūvei līdz gala lietotājam, lokālu komersantu neesamība), kuru dēļ pietiekamā mērā netiek izmantots valstī izbūvētais “vidējās jūdzes” tīkls, ir nepieciešams papildu valsts atbalsts.

Konkurences situācija elektroniskās komunikācijas tirgos

Fiksēto platjoslas pakalpojumu jomā valstī notiek tirgus koncentrācija 4-5 lielāko spēlētāju jomā, jo mazajiem uzņēmumiem nepietiek investīciju optisko tīklu izbūvei.

Valsts atbalsts infrastruktūras izbūvei ļautu atdzīvināt konkurenci fiksēto VHCN pakalpojumu tirgū.

Mobilo 4G platjoslas pakalpojumu sektorā valstī kopumā valda veselīga konkurence. Taču operatori ir izbūvējuši savas neatkarīgas tehniskās infrastruktūras. Daļēja infrastruktūras kopēja izmantošana būtu ietaupījusi investīciju kapitālu 5G tīklu izvēršanai un, iespējams, palīdzējusi nodrošināt zemākas pakalpojumu cenas gala lietotājiem.

Attiecībā uz 5G tīklu izbūvi kopēja tehniskās infrastruktūras izbūve būtu izdevīga gan pašiem komersantiem, gan klientiem, gan arī valstij kopumā, tāpēc šis tirgus būtu jāregulē, nodefinējot spēles noteikumus, kas liek visiem operatoriem kooperēties, neatkarīgi no to īpašnieku sastāva.

Viens no risinājumiem varētu būt valsts atbalsts kopīgas 5G tehniskās infrastruktūras izbūvei (optiskie tīkli un torņi, atsevišķos gadījumos pat kopīgi izmantojamas 5G bāzes stacijas), kas ļautu ātri nodrošināt 5G VHCN tīklu pieejamību, samazinātu izmaksas, nodrošinātu pieejamas cenas un ļautu operatoriem konkurēt, piedāvājot dažādus pakalpojumus, izmantojot kopīgu infrastruktūru.

**ES finansētie projekti interneta piekļuves nodrošināšanai**

Līdz šim Latvijā, izmantojot ES fondu līdzekļus, ir īstenots publiski pārvaldīta tīkla modelis, valsts akciju sabiedrībai “Latvijas Valsts radio un televīzijas centrs” veicot investīcijas vidējās jūdzes infrastruktūrā, vadot un tieši kontrolējot to ierīkošanu. Valsts akciju sabiedrība “Latvijas Valsts radio un televīzijas centrs” nodrošina izveidotās vidējās jūdzes infrastruktūras pieejamību interneta piekļuves pakalpojumu sniegšanas operatoriem.

Skat. pamatformas 6.2. punktā sniegto informāciju.

*Piemērots instruments*

1. Lūdzu, pierādiet atbalsta pasākuma piemērotību:

Skat. pamatformas 6.3. punktā sniegto informāciju.

1. Vai jau ir bijuši ieviesti jebkādi citi alternatīvi (mazāk kropļojoši) instrumenti, lai veicinātu platjoslas pakalpojumu sniegšanu un novērstu platjoslas tīklu savienojamības neesību, tostarp *ex ante* regulējums vai pieprasījuma stimulēšana?

Jā  Nē

1. Ja atbilde f) apakšpunktā ir “jā”, lūdzu, aprakstiet šīs iniciatīvas un paskaidrojiet, kāpēc tās tika uzskatītas par nepietiekamām, lai sasniegtu vēlamos platjoslas tīklu attīstības mērķus:

1. Vai esošie tīklu operatori pēdējos trīs gados ir veikuši jebkādus privātus ieguldījumus mērķteritorijās?

Jā  Nē

1. Ja atbilde h) apakšpunktā ir “jā”, lūdzu, aprakstiet šos ieguldījumus un paskaidrojiet, kāpēc ar esošo platjoslas tīklu infrastruktūru nepietiek, lai apmierinātu iedzīvotāju un uzņēmumu vajadzības, un kāpēc ir nepieciešams valsts atbalsts:

Skat. sniegto informāciju 1.7., 1.8., 2.2. punktos. Ņemot vērā šajos punktos sniegto analīzi, jāsecina, ka līdz ar to esošā infrastruktūra nav pietiekama, lai nodrošinātu ES un nacionālajiem stratēģiskajiem mērķiem atbilstošus interneta pakalpojumus.

*Stimulējošā ietekme*

1. Lūdzu, aprakstiet atbalsta pasākuma paredzamo pozitīvo ietekmi:

Atbalsta pozitīvā ietekme vērsta uz nākotnēs prasību apmierināšanu - skat. 1.3. punktā sniegto informāciju.

*Krass uzlabojums*

1. Vai atbalsta pasākums nodrošinās krasu uzlabojumu platjoslas tīklu pieejamības ziņā?

Jā  Nē

1. Ja atbilde k) apakšpunktā ir “jā”, lūdzu, pierādiet to, veicot esošā un plānotā tīkla izvērsuma salīdzināšanu (tas ir, pirms un pēc plānotās iejaukšanās). Jo īpaši, lūdzu, sīki aprakstiet, vai un kādā mērā tiks veikti nozīmīgi jauni ieguldījumi platjoslas tīklos un kādas jaunas iespējas tiks ieviestas tirgū platjoslas tīklu pakalpojumu pieejamības un kvalitātes ziņā:

Ieguldījumus plānots veikt VHCN baltajās teritorijās. Pēc valsts atbalsta sniegšanas tajās būs nodrošināta piekļuve VHCN, kur pakalpojumu sniedz vismaz viens elektronisko sakaru operators. Ņemot vērā kartēšanas rezultātus un sabiedriskās apspriešanas rezultātus (skat. 1.7., 2.1.-2.3. punktos sniegto informāciju), teritorijās, kur šobrīd nav piekļuve VHCN, tas ir, internets vispār nav pieejams vai arī tas ir mazāks nekā 100 Mbit/s. Kā jau minēts 2.2. punkta 4. apakšpunktā, lai gan mobilo sakaru tīkli ir pieejami apmēram 90% valsts teritorijas un tajās dzīvo apmēram 97,7% iedzīvotāju, tie šobrīd nenodrošina pakalpojumus, kas vērsti uz nākotnes prasību apmierināšanu.

1. Lūdzu, izskaidrojiet plānotās izmaiņas atbalsta saņēmēja(-u) rīcībā:

Valsts atbalsts sniegs motivāciju, lai VHCN baltajās teritorijās būtu vismaz viens elektronisko sakaru komersants, kas piedāvās VHCN pakalpojumus galalietotājiem. Vienlaikus elektronisko sakaru operatoram, kas būs jānenodrošina iespēja piekļuvei citiem elektronisko sakaru komersantiem. Tas veicinās konkurenci, nodrošinot kvalitatīvāku pakalpojumu par konkurētspējīgu cenu. Elektronisko sakaru komersanti būs ieinteresēti izmantot infrastruktūru šādu iemeslu dēļ:

- infrastruktūrai būs datu pārraides jauda, kas var apmierināt potenciālo klientu nākotnes pieprasījumu;

- nomas izdevumi būs mazāki salīdzinājumā, ja elektronisko sakaru operatoram pašam būtu jāveic izdevumi infrastruktūras attīstībā;

- jauniem tirgus dalībniekiem būs iespējas sākt uzņēmējdarbību pašreizējā jomā ar mazākām investīcijām.

1. Lūdzu, pierādiet, ka bez valsts atbalsta tajā pašā laikposmā un/vai ar tiem pašiem nosacījumiem nebūtu iespējams veikt līdzīgu ieguldījumu platjoslas tīklos:

Ņemot vērā kartēšanas rezultātus un sabiedriskās apspriešanas rezultātus (skat.2.1.-2.3. punktos sniegto informāciju), mērķa teritorijās trīs turpmākajos gados bez valsts atbalsta netiktu veikti ieguldījumi, tātad atbalsts rada izmaiņas operatoru lēmumos par ieguldīšanu.

*Samērīgums*

1. Lūdzu, paskaidrojiet, kā tiek nodrošināts, ka atbalsta pasākuma apjoms aprobežojas ar nepieciešamo minimumu:

Skat. pamatformas 6.5. punktā sniegto informāciju.

*Konkurences izkropļojumi un ietekme uz tirdzniecību*

1. Lūdzu, paskaidrojiet, kāda varētu būt atbalsta pasākuma negatīvā ietekme uz konkurenci un tirdzniecību (piemēram, iespēja izraisīt privāto ieguldījumu izstumšanu vai dominējošā stāvokļa nostiprināšanos) un kādi pasākuma elementi[[21]](#footnote-22) varētu šos riskus samazināt:

Izvērtējot plānoto ieguldījumu intervenci, secināts, ka ieguldījumu un uzņēmējdarbības modelis, proti, privāti pārvaldīta tīkla modelis un aktīvā slāņa atvērtais modelis, ir optimāls, lai veicinātu Eiropas Savienības un nacionālo mērķu sasniegšanu un iespējamo elektronisko sakaru komersantu aktivitāti nākotnē. Šobrīd to sasniegšanā elektronisko sakaru operatoriem nav intereses, ko pamato investīciju plānu neesamība mērķteritorijā (Papildus skat. pamatformas 6.6. punktā sniegto informāciju).

|  |
| --- |
| 1. **Cita informācija** |

Lūdzu, norādiet jebkādu citu informāciju, kuru uzskatāt par būtisku attiecīgā pasākuma novērtējumam saskaņā ar Pamatnostādnēm par platjoslas tīkliem, vai jebkādu citu informāciju, kas ir būtiska no Savienības Konkurences un iekšējā tirgus noteikumu viedokļa[[22]](#footnote-23).

1. ES pamatnostādnes valsts atbalsta noteikumu piemērošanai attiecībā uz platjoslas tīklu ātru izvēršanu (OV C 25, 26.1.2013., 1. lpp.). [↑](#footnote-ref-2)
2. Skat. 2.9. punktu par tehnoloģiskās neitralitātes nodrošināšanu [↑](#footnote-ref-3)
3. “Eiropa 2020 – Stratēģija gudrai, ilgtspējīgai un integrējošai izaugsmei”, COM(2010) 2020. [↑](#footnote-ref-4)
4. Komisijas 2016. gada 14. septembra paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Konkurētspējīga digitālā vienotā tirgus savienojamība. Virzība uz Eiropas Gigabitu sabiedrību” (COM(2016) 587 final). [↑](#footnote-ref-5)
5. Komisijas 2020. gada 19. februāra paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Eiropas digitālās nākotnes veidošana” (COM(2020) 67 final). [↑](#footnote-ref-6)
6. Komisijas 2021. gada 9. marta paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Digitālais kompass līdz 2030. gadam – Eiropas ceļam digitālajā gadu desmitā” (COM(2021) 118 final). [↑](#footnote-ref-7)
7. Priekšlikums. Eiropas Parlamenta un Padomes Lēmums, ar ko izveido politikas programmu “Digitālās desmitgades ceļš” 2030. gadam (COM(2021) 574 final, 2021/0293 (COD)). [↑](#footnote-ref-8)
8. Eiropas Parlamenta un Padomes 2021. gada 24. jūnija regula (ES) Nr. 2021/1060 ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu un Eiropas Jūrlietu un zivsaimniecības fondu un finanšu noteikumus attiecībā uz tiem un uz Patvēruma un migrācijas fondu, Iekšējās drošības fondu un Robežu pārvaldības un vīzu instrumentu priekšlikums. [↑](#footnote-ref-9)
9. Saskaņā ar EK vadlīniju “Pamatnostādnes par valsts atbalstu platjoslas tīkliem” (pieejamas šeit: <https://ec.europa.eu/competition-policy/public-consultations/2021-broadband_en>) 19. punkta d) apakšpunktā minēto piekļuves tīkla definīciju. [↑](#footnote-ref-10)
10. Saskaņā ar EK vadlīniju “Pamatnostādnes par valsts atbalstu platjoslas tīkliem” (pieejamas šeit: <https://ec.europa.eu/competition-policy/public-consultations/2021-broadband_en>) 19. punkta g) apakšpunktā minēto aktīvā tīkla definīciju. [↑](#footnote-ref-11)
11. Sīkāku informāciju skatīt Pamatnostādņu par platjoslas tīkliem 56. līdz 60. punktā. [↑](#footnote-ref-12)
12. Sīkāku informāciju skatīt Pamatnostādņu par platjoslas tīkliem 82. līdz 85. punktā. [↑](#footnote-ref-13)
13. Satiksmes ministrijas pasūtītais pētījums “Pētījums Eiropas Savienības fondu 2021. -2027. gada plānošanas perioda ieguldījumu priekšnosacījumu izpildei”. Pētījuma mērķis - izpētīt elektronisko sakaru tīklu infrastruktūras un elektronisko sakaru pakalpojumu kvalitātes atbilstību Savienojamības paziņojuma mērķiem, sagatavojot esošās un plānotās platjoslas piekļuves pakalpojumu pieejamības un infrastruktūras kartējumu un, veicot analīzi par piemērotāko intervences modeli, izstrādāt datos balstītu pamatojumu platjoslas valsts atbalsta politikas plānošanai. Pieejams šeit: <https://www.sam.gov.lv/lv/petijumi>. [↑](#footnote-ref-14)
14. Skatīt, piemēram, Komisijas dokumentu *Guide to high speed broadband investment*(<http://ec.europa.eu/regional_policy/sources/docgener/presenta/broadband2011/broadband2011_en.pdf>). [↑](#footnote-ref-15)
15. Zemāk minēto secinājumu aprēķinu metodoloģija, pieņēmumi un ierobežojumi pieejami pētījumā Nr.2, pieejams šeit: <https://www.sam.gov.lv/lv/petijumi> [↑](#footnote-ref-16)
16. Vairāk informācijas šeit: <https://www.sprk.gov.lv/sites/default/files/editor/ESPD/Faili/Parskati/KVALITATESPARSKATS2019.pdf> [↑](#footnote-ref-17)
17. Eiropas Parlamenta un Padomes 2014. gada 26. februāra Direktīva 2014/23/ES par koncesijas līgumu slēgšanas tiesību piešķiršanu (OV L 94, 28.3.2014., 1. lpp.), Eiropas Parlamenta un Padomes 2014. gada 26. februāra Direktīva 2014/24/ES par publisko iepirkumu un ar ko atceļ Direktīvu 2004/18/EK (OV L 94, 28.3.2014., 65. lpp.) un Eiropas Parlamenta un Padomes 2014. gada 26. februāra Direktīva 2014/25/ES par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ Direktīvu 2004/17/EK (OV L 94, 28.3.2014., 243. lpp.). [↑](#footnote-ref-18)
18. Līdzīga komiteja, kā Satiksmes ministrijas Optiskā tīkla uzraudzības komiteja, kas šobrīd uzrauga valsts atbalstu Nr.SA.33324 (2011/N) “Latvija Nākamās paaudzes tīkli lauku teritorijās”. [↑](#footnote-ref-19)
19. Komisijas pamatnostādnes valsts atbalsta noteikumu piemērošanai attiecībā uz platjoslas tīklu ātru izvēršanu, OV C 235, 30.9.2009., 7. lpp. [↑](#footnote-ref-20)
20. https://www.sprk.gov.lv/sites/default/files/editor/ESPD/Faili/Parskati/KVALITATESPARSKATS2019.pdf [↑](#footnote-ref-21)
21. Piemēram, izvēlētais ieguldījumu un uzņēmējdarbības modelis, ģeogrāfiskās iejaukšanās teritoriju lielums un iezīmes vai projekta izmaksu kontroles pasākumi. [↑](#footnote-ref-22)
22. Saraksts ar Komisijas lēmumiem par valsts atbalstu platjoslas tīklu jomā ir pieejams Konkurences ĢD tīmekļa vietnē: <http://ec.europa.eu/competition/sectors/telecommunications/broadband_decisions.pdf>. [↑](#footnote-ref-23)